امت شاہ

امت شاہ (ولادت: 22 اکتوبر 1964ء) بھارتی سیاست دان ہیں اور بھارتیہ جنتا پارٹی کے موجودہ صدر اور راجیہ سبھا کے رکن ہیں۔
امت شاہ سرکھیج اسمبلی حلقہ سے لگاتار چار مرتبہ (1997ء، 1998ء، 2002ء اور 2007ء) ایم ایل اے منتخب ہوئے ہیں۔ وہ نریندر مودی کے بہت قریبی مانے جاتے ہیں۔ جب مودی وزیر اعلیٰ گجرات تھے تب شاہ کو حکومت میں اچھی پکڑ حاصل تھی۔ 2012ء میں وہ ناران پورہ اسمبلی حلقہ سے منتخب ہو کر ایم ایل اے بنے۔ بھارت کے عام انتخابات، 2014ء میں امت شاہ اتر پردیش کے انچارج بنے۔ اور دنیا کی سب سے بڑی جمہوریت کے سب سے بڑے انتخابی میلے میں سب سے بڑی ریاست میں بی جے پی نے اب تک کا سب سے بہتر نتیجہ دیا۔ 80 میں سے کل 73 نشستیں جیت کر امت شاہ نے اپنی مہارت، سیاسی قیادت اور بصیرت کا لوہا منوا لیا۔ اور اسی سال جولائی میں ان کو پارٹی کا صدر بنا دیا گیا۔
ان کی قیادت میں بی جے پی نے مہاراشٹر، ہریانہ، جموں اور کشمیر، جھارکھنڈ اور آسام کے اسمبلی انتخابات میں کامیابی حاصل کی اور بی جے پی کی سرکار بنائی مگر دہلی، بہار، چھتیس گڑھ، راجستھان اور مدھیہ پردیش میں ہار کا سامنا کرنا پڑا۔ البتہ اتر پردیش، اتراکھنڈ، گجرات میں یک طرفہ کامیابی ملی  اور منی پور میں پارٹی کو مضبوط کیا۔ پنجاب میں شرومنی اکالی دل کے ساتھ اتحاد اس بار کام نہ آیا اور وہاں کی حکومت کانگریس کے پاس چلی گئی۔

 ابتدائی زندگی 
امت شاہ کی ولادت 22 اکتوبر 1964ء کو ممبئی میں ہوئی۔ ان کے والدین گجراتی قوم سے تعلق رکھنے والے ایک خوش حال بنیا تھے۔"I Am A Hindu Vaishnav, Not Jain": Amit Shah ان کے والد انل چندر شاہ منسا، گجرات میں ایک تاجر تھے۔ انھوں نے مہسانا میں ابتدائی تعلیم حاصل کی اور اعلیٰ تعلیم کے لیے احمد آباد چلے آئے جہاں انھوں نے سی یو شاہ سائنس کالج میں حیاتی کیمیا کی پڑھائی کی اور بایو کیمسٹری میں بی ایس سے کی ڈگری حاصل کی۔ انھوں نے احمد آباد کے کئی بینکوں میں ملازمت بھی کی۔ ۔بچپن سے ہی وہ راشٹریہ سویم سیوک سنگھ میں دلچپسی رکھتے تھے اور نزدیکی شاکھا (شاخ) میں مشق کرتے تھے۔احمدآباد میں قیام کے دوران میں انھوں نے باضابطہ طور پر آرایس ایس کی رکنیت حاصل کی۔ نریندر مودی سے ان کی پہلی ملاقات 1982ء میں احمدآباد آر ایس ایس کے پروگرام میں ہوئی۔ اس وقت مودی تنظیم کے مبلغ تھے اور نوجوانوں کے صدر بھی۔

 انتخابی نتائج 

 انتخاب سال حلقہ نتیجہ ووٹ % ووٹ ماخذ گجرات قانون ساز اسمبلی (ضمنی انتخابات) 1997 سرکھیج جیت 76,839 56.10%  گجرات قانون ساز اسمبلی 1998 سرکھیج جیت 193,373 69.81% گجرات قانون ساز اسمبلی 2002 سرکھیج جیت 288,327 66.98%  گجرات قانون ساز اسمبلی 2007 سرکھیج جیت 407,659 68.00%  گجرات قانون ساز اسمبلی 2012 نارن پورہ اسمبلی حلقہ جیت 103,988 69.19%  بھارت کے عام انتخابات، 2019ء 2019 گاندھی نگر لوک سبھا حلقہ جیت

 حوالہ جات 

زمرہ:1964ء کی پیدائشیں
زمرہ:احمد آباد کے سیاست دان
زمرہ:بقید حیات شخصیات
زمرہ:بھارت کے عام انتخابات2019ء میں جمہوری قومی اتحاد کے امیدوار
زمرہ:بھارت کے وزراء داخلہ
زمرہ:بھارتی زیر حراست اور قیدی شخصیات
زمرہ:بھارتیہ جنتا پارٹی کے صدور
زمرہ:سترہویں لوک سبھا کے ارکان
زمرہ:گجرات یونیورسٹی (بھارت) کے فضلا
زمرہ:گجرات (بھارت) سے راجیہ سبھا کے ارکان
زمرہ:گجراتی شخصیات
زمرہ:گجرات، بھارت سے بھارتیہ جنتا پارٹی کے سیاست دان
زمرہ:گجرات، بھارت قانون ساز اسمبلی کے ارکان
زمرہ:ممبئی کے سیاست دان
زمرہ:نریندر مودی کی وزارت
زمرہ:ہندوستانی ویشنوی شخصیات
زمرہ:چھوٹے پیغام خانوں کا استعمال کرنے والے مضامین
زمرہ:بھارتی کابینہ کے ارکان
زمرہ:بھارت کے قیدی اور زیر حراست افراد
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے سیاست دان
زمرہ:اراکین راجیہ سبھا